דבר אחר: אחר הדברים וגו' כתיב (משלי יד) חכם ירא וסר מרע וכסיל מתעבר ובוטח. חכם ירא, אל תירא אברם, אל תהי חכם בעיניך. ירא את ה' וסר מרע, אל תהי חכם בעיניך במה שאת רואה בעיניך. תאמר שאני מוליד, תאמר שאין אני מוליד. ירא את ה', אל תירא אברם. רבי אבין בשם רבי חנינא פתח: (משלי יא) רשע עושה פעולת שקר וגו' רשע עושה פעולת שקר, זה נמרוד, שהיו פעולותיו על שקר. וזורע צדקה, זה אברהם, שנאמר (בראשית יט): ושמרו דרך ה' לעשות צדקה ומשפט. שכר אמת, אל תירא אברם אנכי מגן לך שכרך הרבה מאד: